Ryby zaso w srjedźišću
Klětno. We wobłuku 17. łužiskich rybowych tydźenjow su tónle kónc tydźenja hnydom wjacore zarjadowanja. Tak přeprošuja jutře, sobotu, wot 10 do 16 hodź. na rybarski swjedźeń při Klětnjanskim Maksimilianowym haće. W samsnym času přewjedu při Starym haće we Wysokej (Weißig) pola Wóslinka tradicionalne wułójenje. A zajutřišim, njedźelu, wot 11 do 14 hodź. witaja zajimcow w hosćencu „Wichowski dwór“ pola Wósporka na hornjołužiski rybowy bifej.
Na wulke kermušne wiki
Koćina. Při po wšěm zdaću słónčnym nazymskim wjedrje wočakuja jutře sta zajimcow na žnjowy dźakny swjedźeń a kermušne wiki, kotrež wotměja so wot 10 do 17 hodź. w Koćinskim zawodźe Krabatowy mlokowy swět. Wjeselić smědźa so wopytowarjo na mnohich direktnych zwičnjerjow z cyłeje Sakskeje, kotřiž tam swoje čerstwe žiwidła a dalše wudźěłki poskića. Mjez druhim móžeš sej tam swoju zymsku potrjebu běrnow zaručić, a to k wosebitej płaćiznje. Z najwšelakorišimi kulinariskimi wosebitostkami staraja so tež wo ćělne derjeměće wopytowarjow.
Posledni swjedźeń do přetwara
szl_Latn szl_Latn swh_Latn szl_Latn ces_Latn